CELEX: 62012TN0270
Language: et
Date: 2012-06-12 00:00:00
Title: Kohtuasi T-270/12: 12. juunil 2012 esitatud hagi — Panalpina Welttransport jt versus komisjon

11.8.2012   
            
            
               ET
            
            
               Euroopa Liidu Teataja
            
            
               C 243/30
            
         12. juunil 2012 esitatud hagi — Panalpina Welttransport jt versus komisjon
   (Kohtuasi T-270/12)
   2012/C 243/53
   Kohtumenetluse keel: inglise
   
      Pooled
   
   
      Hagejad: Panalpina Welttransport (Holding) AG (Basel, Šveits), Panalpina Management AG (Basel, Šveits) ja Panalpina China Ltd (Hong Kong, Hiina) (esindajad: Solicitor S. Mobley, Solicitor A. Stratakis, Solicitor T. Grimmer ja Solicitor B. Smith)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 28. märtsi 2012. aasta otsuse, mis käsitleb Euroopa Liidu Toimimise Lepingu artikli 101 ja EMP lepingu artikli 53 kohaldamise menetlust (juhtum COMP/39.462 — Freight Forwarding), täielikult hagejaid puudutavas osas;
            
         
               —
            
            
               teise võimalusena:
               
                           —
                        
                        
                           kui Euroopa Kohus nõustub hagejate esimese ja/või teise väitega, muuta otsuse artikli 2 lõiget 2, artikli 2 lõiget 3 ja artikli 2 lõiget 4 hagejaid puudutavas osas, et tühistada või alternatiivse võimalusena vähendada nendega hagejatele määratud trahve;
                        
                     
                           —
                        
                        
                           kui Euroopa Kohus nõustub hagejate kolmanda väitega, tühistada või muuta otsuse artikli 1 lõike 2 punkti f, et kajastada rikkumise lühendatud kestus and sellest tulenevalt muuta otsuse artikli 2 lõiget 2 hagejaid puudutavas osas, et tühistada või vähendada sellega hagejatele määratud trahve; ning
                        
                     
                           —
                        
                        
                           kui Euroopa Kohus nõustub hagejate neljanda väitega, muuta otsuse artikli 2 lõiget 2, artikli 2 lõiget 3 ja artikli 2 lõiget 4 hagejaid puudutavas osas, et tühistada või alternatiivse võimalusena vähendada nendega hagejatele määratud trahve ning igal juhul;
                        
                     
         
               —
            
            
               jätta komisjoni kohtukulud tema enda kanda ja mõista talt välja hagejate käesoleva menetlusega seotud kohtukulud.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et komisjon ei järginud oma tavaeeskirju, rikkus õigusnormi ning põhjendamiskohustust, proportsionaalsuse ja võrdse kohtlemise põhimõtteid, kuna ta määras trahvide põhisumma kindlaks arvutades rikkumisest tuleneva „müügiväärtuse” välja EMÜ tarbijate kogumüükide põhjal.
            
         
               2.
            
            
               Teine väide, et komisjon ei järginud oma tavaeeskirju, rikkus õigusnormi ja põhjendamiskohustust, proportsionaalsuse ja võrdse kohtlemise põhimõtet, kuna ta määras trahvide põhisumma kindlaks ilma, et oleks võtnud arvesse juhtumi konkreetseid asjaolusid ning kõnealuse tööstuse iseloomu (sealhulgas Air Cargo kartelli mõju).
            
         
               3.
            
            
               Kolmas väide, et komisjon rikkus õigusnormi, kuna järeldas, et ta on pädev tegema otsuseid enne 1. maid 2004 toimunud AMS-kartelli („advanced manifest system”) rikkumise osas.
            
         
               4.
            
            
               Neljas väide, et komisjon i järginud oma tavaeeskirju, kuna kohaldas oma kaalutlusõigust kokkuleppemenetlusega seoses vääralt.